Publication: Magyar Közlöny
Issue: MK-2011-39 (Year: 2011, Number: 39)
Era: contemporary
Section: jóváhagyásáról szóló 1014/2011. (I. 19.) Korm. határozathoz
Paragraph Index: 615

a) „Oktató múzeum és levéltár”: A múzeumpedagógiai szolgáltatások infrastruktúrájának fejlesztése: az alkotókészséget és kreativitást fejlesztő múzeumi közösségi terek, oktatótermek, kiállítási pihenő sarkok és (a látogató gyerekek, illetve a nagycsaládos, kisgyermekes látogatók gyerekei részére) gyermekfoglalkoztatók kialakítása, fejlesztése, ill. minden korosztály részére alkalmassá tétele. Múzeumi épület bővítése, belső terének átalakítása, funkcióváltása, meglévő helyiség korszerűsítése, belsőépítészeti kialakítások. Berendezések, eszközök beszerzése. A levéltár-pedagógiai szolgáltatások infrastruktúrájának fejlesztése, közösségi terek, oktatótermek, kiállítási terek kialakítása, fejlesztése. Levéltári épület bővítése, belső terének átalakítása, funkcióváltása, meglévő helyiség korszerűsítése, belsőépítészeti kialakítások. Berendezések, eszközök beszerzése.

Source: https://magyarkozlony.hu/hivatalos-lapok/4dd15f2890ac0f7b79e5eed0ffbc0bd10a6fd59a/dokumentumok/958fee6ef23c1d76469087a32dd11520e9d7bb58/letoltes